**П О К А Н А**

**ЗА УЧАСТИЕ В ПРОЦЕДУРА ЗА ИЗБОР НА ИЗПЪЛНИТЕЛ ЗА ДЕЙНОСТИ С ОТПАДЪЦИ ПО ЗАКОНА ЗА УПРАВЛЕНИЕ НА ОТПАДЪЦИТЕ И**

**НАРЕДБА № 2/2014 г. ЗА КЛАСИФИКАЦИЯ НА ОТПАДЪЦИТЕ**

**„Каолин“ ЕАД, ЕИК 827182866,** Ви кани да участвате в процедура за избор на Изпълнител за комплексно обслужване във връзка с предаване (продажба) на отпадъци съгласно Закона за управление на отпадъците и Наредба № 2/23.07.2014г. за класификация на отпадъците.

**І. Описание на дейностите:**

Процедурата се провежда във връзка с изискването на чл.8 от Закона за управление на отпадъците (ЗУО) и **има за цел сключване на рамкови договори за продажба на отпадъци,** ситуирани на територията на производствени обекти на „Каолин“ ЕАД, както следва:

1. **Фабрика Ветово,** с административен адрес гр. Ветово, общ. Ветово, обл. Русе, ул. „Кирил и Методий“ № 12;
2. **Фабрика Сеново**, с административен адрес гр. Сеново, общ. Ветово, обл. Русе, ул. „Дъбрава“ № 8;
3. **Фабрика Каолиново**, с административен адрес гр. Каолиново, общ. Каолиново, обл. Шумен, ул. „Тича“ № 5;
4. **Фабрика Девня,** с административен адрес гр. Девня, Промишлена зона – юг;
5. **Фабрика Игнатиево,** с административен адрес с. Калиманци, общ. Суворово, обл. Варна;
6. **Фабрика Димитровград,** с административен адрес с. Добрич, общ. Димитровград, обл. Хасково;
7. **Фабрика Устрем,** с административен адрес с. Устрем, общ. Тополовград, обл. Хасково.

Дейностите с отпадъци за всеки от обектите, посочени в раздел І, позиции от т.1 до т.7 по-горе включват транспортиране и/или третиране – оползотворяване или обезвреждане на отпадъци от лица, които притежават документи по чл.35 от Закона за управление на отпадъците.

Допустимо е един участник в процедурата да подаде заявление за участие и оферта за един или повече от един обект, включително за всички или за някои от отпадъците за съответния обект.

**II.** **Спецификация на дейностите:**

**1.** Генерираните от „Каолин“ ЕАД отпадъци, предмет на настоящата процедура, се класифицират условно като отпадъци „тип А“ и са подробно индивидуализирани, както следва:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Код** | **Вид на отпадъка - тип А (генерира се приход)** | **фабрика Ветово** | **фабрика Сеново** | **фабрика Каолиново** | **фабрика Димитровград** | **фабрика Устрем** | **фабрика Девня** | **фабрика Игнатиево** |
| 12 01 01 | Стърготини, стружки и изрезки от черни метали | √ | √ | √ | Ø | √ | √ | √ |
| 13 01 10\*  | Нехлорирани хидравлични масла на минерална основа | √ | √ | √ | √ | √ | √ | √ |
| 13 01 13\* | Други хидравлични масла | Ø | Ø | √ | Ø | Ø | Ø | Ø |
| 13 02 05\* | Нехлорирани моторни и смазочни масла и масла за зъбни предавки на минерална основа | √ | √ | √ | √ | √ | √ | √ |
| 13 02 08\* | Други моторни, смазочни и масла за зъбни предавки | Ø | Ø | √ | Ø | Ø | Ø | Ø |
| 13 03 07\* | Нехлорирани изолационни и топлопредаващи масла на минерална основа | √ | √ | Ø | Ø | Ø | √ | √ |
| 15 01 01 | Хартиени и картонени опаковки | √ | √ | Ø | Ø | Ø | Ø | √ |
| 15 01 02  | Пластмасови опаковки | √ | √ | √ | Ø | Ø | √ | √ |
| 16 01 04\* | Излезли от употреба превозни средства | Ø | √ | Ø | Ø | Ø | Ø | Ø |
| 16 02 14  | Излязло от употреба оборудване, различно от упоменатото в кодове от 16 02 09 до 16 02 13 | √ | √ | Ø | Ø | Ø | Ø | Ø |
| 16 06 01\* | Оловни акумулаторни батерии | √ | √ | √ | √ | √ | √ | √ |
| 17 02 03 | Пластмаса | √ | √ | Ø | Ø | Ø | Ø | Ø |
| 17 04 02 | Алуминий | √ | Ø | Ø | Ø | Ø | Ø | Ø |
| 17 04 05 | Чугун и стомана | √ | √ | √ | √ | Ø | √ | √ |
| 17 04 07 | Смеси от метали | Ø | Ø | Ø | Ø | √ | Ø | Ø |
| 17 04 11 | Кабели различни от упоменатите в 17 04 10 | √ | √ | Ø | Ø | Ø | Ø | Ø |
| 20 01 01  | Хартия и картон | √ | √ | Ø | √ | Ø | √ | √ |

***Забележки:***

*√ - обектът генерира отпадък със съответния код;*

*Ø – обектът не генерира отпадъка.*

**2.** Комплексното обслужване по отношение на генерираните от „Каолин“ ЕАД отпадъци „тип А“, включва:

**2.1.** Предварително третиране на отпадъците, включващо сортиране и товарене, а при необходимост и разглобяване, препакетиране, рязане, балиране, раздробяване и др.;

**2.2.** Екологосъобразно и законосъобразно транспортиране на генерираните отпадъци;

**2.3.** Изготвяне на изискуемата документация за предварително третиране и транспортиране на отпадъци съгласно Българското и Европейското законодателство;

**2.4.** Предоставяне на Възложителя на цялата необходима документация, доказваща извършването на съответните дейности за последващо третиране – оползотворяване или обезвреждане на предадените отпадъци – при необходимост;

**3.** Комплексното обслужване се възлага за календарната 2025г. - с писмен рамков договор, проект на който е част от пакета документи по р. IV.

**4.** За срока на сключения договор дължимата за предадените отпадъци цена ще се определя на база индивидуална ценова оферта, предоставена в отговор на писмено запитване на Възложителя;

**5.** Предаването на отпадъци се извършва периодично - при възникнала за „Каолин“ ЕАД необходимост - в рамките на срока на договора.

**ІІІ. Изисквания към Изпълнителя**

**1.** Да е търговец, вписан в Търговски регистър и регистър на юридическите лица с нестопанска цел, воден от Агенция по вписванията към Министерство на правосъдието;

**2.** Да не е обявен в несъстоятелност, да не е в производство по несъстоятелност или в процедура по ликвидация;

**3.** Да е вписан в Публичния регистър на лицата, притежаващи документи за извършване на дейности с отпадъци, воден от Изпълнителна агенция по околна среда (ИАОС);

**4.** Да притежава Разрешение по чл.35, ал.1, т.1 от ЗУО и Регистрационен документ за транспорт, издаден по чл.35, ал.3 и 5 от ЗУО за кодовете отпадъци по Наредба № 2/2014г., за които подава оферта;

**5.** При изпълнение на дейности с отпадъци, да осигурява постоянно присъствие на свой упълномощен представител на съответния обект, който комуникира с представителите на Възложителя и подписва всички документи, свързани с предаването на отпадъците.

**6.** **Допълнителни изисквания:**

**6.1.** В случай, че Кандидатът е сертифициран по ISO, прилага към офертата си копия от Сертификати за въведени системи за управление по околна среда;

**6.1.** В случай, че Кандидатът ще ползва Подизпълнители, същите следва да отговарят изцяло на изискванията, посочени в т. 1 до 5 по-горе и да бъдат посочени в Офертата.

**ІV. Документи и ход на процедурата:**

**1.** На заявилите интерес от участие Кандидати се предоставят образец на Оферта (Приложение № 1) и проект на Договор (Приложение № 2), като им се предоставя възможност при попълване на офертата да посочат кои са клаузите на предложения Договор, които считат за неприемливи и чиято евентуална промяна биха искали да коментират. Готовността да се подпише Договора без корекции или с незначителни такива ще се счита за предимство при оценяването на кандидатите, а предложенията за множество промени ще се отчете като минус;

**2.** За участие в процедурата по избор, кандидатът попълва и подписва писмена оферта по образец Приложение № 1, **в която изрично се посочват обектите, за които се участва и към която се прилагат съответните ценови предложения** (по образец Приложение № 1А) – с посочена индивидуална единична цена за изкупуване на отпадъците от съответния обект, валидна към датата на предложението;

**3.** Към офертата се прилагат:

**3.1.** Разрешение по чл.35, ал.1, т.1 от ЗУО;

**3.2.** Регистрационен документ за транспорт, издаден по чл.35, ал.3 и 5 от ЗУО за кодовете отпадъци по Наредба № 2/2014г., за които се подава оферта;

***\*Забележка:***

В случай, че кандидатът притежава само Разрешителен документ по чл.35, ал.1, т.1 от ЗУО или само Регистрационен документ за транспорт по чл.35, ал.3 и 5 от ЗУО, следва да приложи към офертата си копие от договор и разрешителен документ на подизпълнител, за дейностите, за които не притежава документ.

**4.** Офертата и приложенията към нея следва да са подписани на всяка страница от законен представител на кандидата. Офертата се изпраща/депозира в запечатан плик на адрес: 7038, гр. Сеново, община Ветово, ул. „Дъбрава“ № 8, за Миглена Маринова.

В процедурата могат да участват всички лица, които отговарят на условията, описани в р. ІІІ от обявата.

**Оферти се подават в срок до 21.01.2025г., 17.00 ч.**

Лица за контакт и информация:

* Миглена Маринова – Ръководител Направление Снабдяване и складово стопанство, тел. 0899 696 879, e-mail: marinova.miglena@kaolin.bg
* Калина Ангелова – Главен еколог, тел. 0899 696 892 , e-mail: angelova.kalina@kaolin.bg

**V. Допълнителна информация**

**С подаване на офертата, Кандидатът се съгласява и потвърждава, че:**

Възложителят определя самостоятелно критериите си за избор на Изпълнител, няма задължения и не носи отговорност спрямо кандидатите във връзка с осъществяването на подбора и избора на Изпълнител; не поема никакви задължения и не носи отговорност за сключване на договор и за възлагане на работи и услуги; и

Кандидатът пристъпва към участие в настоящата процедура за избор на изпълнител на собствен риск, отговорност и разноски, без да основава това свое решение на очакването, че участието му непременно ще доведе до сключване на Договор.

До приключване на процедурата по избор на Изпълнител „Каолин“ ЕАД си запазва правото да я спре или прекрати или да направи други промени или допълнения в документацията, за които промени ще уведоми кандидатите, както и да изисква от участниците в процедурата допълнителна информация и документи във връзка с процедурата.